Diari Oficial de la Generalitat Valenciana


Sumari del DOGV 4247, del 13-05-2002 (2002/4949)

ACORD de 7 de maig de 2002, del Govern Valencià, pel qual es declara d'interés comunitari l'actuació integral consistent en un abocador de residus sòlids urbans en la partida las Cañadas del municipi d'Elda.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4247

Data del DOGV
:   13-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4949


Data del document
:   07-05-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Elda
    * eliminació de residus
    * pla d'urbanisme

ACORD de 7 de maig de 2002, del Govern Valencià, pel qual es declara d'interés comunitari l'actuació integral consistent en un abocador de residus sòlids urbans en la partida las Cañadas del municipi d'Elda. [2002/X4949]
  
El Govern Valencià, en la reunió del dia 7 de maig de 2002, adoptà l'acord següent:
  
Antecedents de fet
  
Primer. Amb data 15 de gener de 1998, la senyora Mónica Marco García, en nom i representació de la mercantil Limpiezas Urbanas del Mediterráneo SL, va presentar en el Servei d'Urbanisme i Ordenació Territorial d'Alacant, de la Direcció General d'Urbanisme i Ordenació Territorial, la instància i la documentació complementària per la qual se sol·licitava la declaració d'interés comunitari per a la instal·lació d'un abocador de residus sòlids urbans en la partida las Cañadas del terme municipal d'Elda, que s'ha de tramitar com a actuació integral pel procediment extraordinari regulat en l'article 20 de la Llei 4/1992, de 5 de juny, de la Generalitat Valenciana, sobre Sòl no Urbanitzable.
  
En dates 9 de març i 25 de juny de 1998 els interessats van presentar la nova documentació complementària, i es compleixen els requeriments formulats en aquest sentit des del Servei Territorial d'Urbanisme d'Alacant i que ha sigut incorporada a l'expedient.
  
Segon. La documentació presentada està constituïda per:
  
a) Projecte de l'actuació: memòria informativa i justificativa de l'actuació, la qual conté els criteris de l'ordenació i les alternatives.
  
b) Plans:
  
- Pla general topogràfic.
  
- Planta general (Implantació general).
  
- Àrea de servei (planta general).
  
- Pla de segellat de l'Abocador.
  
Tercer. El ple de l'Ajuntament, en sessió del dia 19 de juny de 1998, ha informat favorablement la sol·licitud objecte de l'expedient, al mateix temps que ratifica els diversos informes emesos pels tècnics municipals en dates 12 de març i 16 i 22 d'abril de 1998, dels quals es va donar trasllat a aquesta Conselleria d'Obres Públiques, Urbanisme i Transports amb data 4 de maig de 1998.
  
Els citats informes fan referència, fonamentalment, als serveis que s'han de completar perquè queden suficientment i adequadament resolts a càrrec de l'actuació pel que fa al seu establiment i funcionament sense que es produïsca una sobrecàrrega de demanda en les infraestructures dels serveis generals, i es destaca l'obligació imposada a la promotora d'adequar el camí d'accés a les instal·lacions, de titularitat municipal, i s'ajusta a les condicions que en el citat informe s'estableixen i que comporta l'ampliació del camí existent ?4,00 metres d'amplària- perquè admeta una plataforma de dos carrils de 3,50 m, vorals d'1,50 m i berma de 0,50 m a cada costat.
  
D'altra banda, es defineixen i es quantifiquen els deures de cessió derivats de l'article 20.1.c) de la Llei 4/1992, de 5 de juny, de la Generalitat Valenciana, sobre Sòl no Urbanitzable, i se substitueixen pels seus equivalents econòmics, de conformitat amb el precepte citat.
  
Dels dits informes es va donar trasllat a la interessada mitjançant ofici de data 1 de juny de 1998, perquè en prenga coneixement i efectes, sense que fins a la data haja formulat cap al·legació.
  
Incorpora l'expedient, així mateix, la Resolució de 29 de juny de 1998, del director general per al Desenvolupament Sostenible, per la qual es formula declaració d'impacte ambiental acceptable en els termes següents:
  
«Estimar acceptable, només a efectes ambientals i sense perjuí de l'obtenció prèvia de les autoritzacions sectorials que li siguen d'aplicació, la instal·lació de l'abocador controlat de residus sòlids urbans promoguda per Limpiezas Urbanas del Mediterráneo en la partida de Las Cañadas, del terme municipal d'Elda, segons la documentació tècnica tramitada però amb les modificacions i les limitacions introduïdes i derivades de les següents condicions:
  
1. Aquesta Conselleria es reserva la facultat de variar en qualsevol moment la tipologia, les característiques i la forma de deposició dels residus, en funció de l'aplicació i el seguiment del Programa de Vigilància Ambiental, de l'evolució tecnològica i de les disposicions legals que resulten d'aplicació, amb especial observació de les prescripcions del Pla Integral de Residus de la Comunitat Valenciana i, en particular, aquelles referides a la recuperació de subproductes.
  
2. Es recorda al promotor que la posada en marxa de les instal·lacions requerirà l'autorització prèvia de la Direcció General de Qualitat Ambiental, d'acord amb el que estableix l'article 13 de la Llei 10/1998, de 21 d'abril, de Residus.
  
3. A fi de garantir el compliment del pla de segellat i la restauració de l'àrea afectada per l'activitat, el promotor haurà de constituir fiança o aval, per la meitat del valor inicial pressupostat, és a dir, per un import d'onze milions vuit-centes cinquanta-dos mil tres-centes cinquanta-set pessetes (37.603.449 PTA), a favor de la Generalitat Valenciana. Al llarg del desenvolupament de l'activitat i a mesura que s'executen parcialment alguna de les mesures de restauració previstes en el projecte, el promotor podrà sol·licitar l'exoneració de la part corresponent de les garanties econòmiques depositades.
  
4. També es recorda al promotor que, si durant l'execució del projecte, es produïra la troballa de restes arqueològiques, etnològiques o paleontològiques, ho haurà de comunicar immediatament a la Conselleria de Cultura i adoptar les mesures necessàries per a la seua preservació.
  
5. El promotor haurà de portar actualitzat al dia i mantenir a disposició de l'administració, en qualsevol moment i a peu d'instal·lació, un llibre-registre en què queden reflectits els controls periòdics efectuats (nivell de lixiviats en depòsit, volums d'extracció d'aquests, destinació...), labors de manteniment, volums de residus rebuts i la seua proce-dència i qualsevol incidència de caràcter mediambiental que es produïra durant el desen-volupament de l'activitat.
  
Quart. La Divisió de Carreteres de la Conselleria d'Obres Públiques Urbanisme i Transports, amb data 15 d'octubre de 1998, va informar desfavorablement la solució d'accessos proposada en l'expedient.
  
Els interessats presenten nova documentació amb data 10 de novembre de 1998, de la qual es va donar trasllat novament al precitat servei.
  
Amb data 5 de novembre de 1999 va ser emés informe favorable de la direcció del Servei de l'Oficina del Pla de Carreteres, i s'assenyala que això estava condicionat al fet que l'activitat de l'abocador comence l'any de funcionament que entre la variant sud d'Elda en servei, és a dir, el 2001.
  
Cinqué. Amb data 26 d'abril de 1999, el conseller d'Obres Públiques, Urbanisme i Transports va resoldre no admetre a tràmit la present sol·licitud de declaració d'interés comunitari, i la promotora presenta, l'11 de juny de 1999, recurs de reposició enfront d'aquesta resolució.
  
Mitjançant la Resolució de 24 de març de 2000, el conseller d'Obres Públiques, Urbanisme i Transports va estimar el recurs de reposició interposat i, en conseqüència, va admetre a tràmit el present expedient, i va ordenar que sotmetera a informació pública, junt amb l'Estudi d'Impacte Ambiental.
  
La dita resolució es va publicar en el Diari Oficial de la Generalitat Valenciana núm. 3.749, de data 15 de maig de 2000, i en el diari El País de 12 de maig de 2000.
  
Sisé. Durant el termini d'informació pública s'han formulat les al·legacions següents:
  
1. En data 1 de juny de 2000, del grup municipal de Esquerra Unida de l'Ajuntament d'Elda, on es manifesta la seua oposició pels aspectes concernents a no haver garantit la procedència dels residus, ni el seu tractament, ni el concernent als accessos.
  
2. El dia 5 de juny de 2000, d'Ecologistes en Acció del País Valencià, fonamentada en la incompatibilitat de la qualificació urbanística del sòl afectat.
  
3. En data 5 de juny de 2000, Reciclatges i Serveis del Mediterrani, SL, on s'assenyala contravenció del Reglament d'Activitats Molestes.
  
4. Amb data 7 de juny de 2000, Acció Ecologista Tarai-Ecologistes en Acció, de contingut idèntic a l'enumerada en l'apartat 2.
  
5. Amb data 12 de juliol de 2000, el senyor Enrique Albert Albert i d'altres, respecte als accessos i l'afectació a la via pecuària los Serranos.
  
De la totalitat de les al·legacions presentades es dóna trasllat amb data 26 de juliol i 18 d'agost de 2000 al Servei de Residus i al Servei Territorial de la Conselleria de Medi Ambient, a l'Ajuntament d'Elda i a la promotora de l'actuació.
  
Seté. S'ha observat el tràmit d'audiència a propietaris de parcel·les afectades per l'adequació del camí d'accés: el 5 d'agost de 2000 finalitzava el termini d'al·legacions segons notificacions individualitzades, en el transcurs del qual van presentar escrit on manifestaven l'existència d'una via pecuària anomenada de los Serranos, i fa referència també al fet que la instal·lació dista 500,00 m dels seus propis habitatges, el que contravindria el RAMNINP, i es considerà molt més convenient l'altra alternativa tècnica presentada al projecte en el municipi de Villena.
  
Amb data 12 de juny de 2000, es notifica al senyor Vicente Marco Valladolid com a propietari de la parcel·la afectada per la instal·lació.
  
Consta en l'expedient escrit del senyor Vicente Marco Valladolid, de 7 de juny de 2001, en el qual manifesta que té cedida la parcel·la amb referència cadastral polígon 10, parcel·la 6, del paratge las Cañadas, a Elda, a la mercantil Limpiezas Urbanas del Mediterráneo, SL, des de l'any 1995, per a la instal·lació d'un abocador de residus sòlids urbans.
  
D'altra banda, amb data 25 d'octubre de 2000, es va interessar a l'Ajuntament la remissió d'informe, el qual va ser emés, amb caràcter favorable, a l'admissió a tràmit per acord de Comissió de Govern, que va necessitar les consideracions següents:
  
- Les parcel·les s'ubiquen en la seua major part en sòl classificat com SNU/Rústic V/A, és a dir, expressament previst per a l'abocament i tractament de residus sòlids.
  
- Els accessos pareixen insuficients, ja que actualment estan asfaltats el vial de servei de l'autovia N-330, així com el camí del Clot del Barranc de Salinetes, a partir d'ací els camins estan sense asfaltar i la seua titularitat pública no està assegurada. S'haurà de garantir tenir accessos públics asfaltats a qualsevol àrea d'abocador amb una amplària suficient per a l'encreuament de camions (7,00 m).
  
- L'oportunitat i la conveniència d'un abocador inert actualment en el terme, ateses les seues necessitats, és inqüestionable.
  
- Quant a l'acumulació d'instal·lacions semblants, a banda de l'afectació al barranc dels Baladres, s'hauria d'analitzar amb una perspectiva d'ordenació del conjunt amb uns accessos adequats a tots els abocadors ja implantats i/o a implantar.
  
Huité. Consta igualment en l'expedient l'emissió dels informes següents:
  
1. De la Direcció Territorial de Medi Ambient de data 10 d'octubre de 2000, on s'assenyala que:
  
«Qualsevol afectació que es propose haurà de ser sol·licitada davant d'aquesta direcció territorial.
  
S'haurà de garantir l'ús públic de la via, tant quan servisca per a facilitar el trànsit ramader com quan s'adscriga a altres usos compatibles o complementaris.
  
La circulació de vehicles motoritzats que no siguen de caràcter agrícola només podrà ser autoritzada en les condicions que estableix l'article 16 de la Llei 3/95.
  
El traçat que pot resultar afectat s'haurà de senyalitzar convenientment de forma que quede clara la seua condició de via pecuària.
  
Davant qualsevol afectació que es propose, ha de quedar garantit que la via mantinga les seues característiques, la continuïtat del seu traçat i la seua integritat superficial».
  
2. de la Direcció General d'Educació i Qualitat Ambiental de data 19 de setembre de 2000, on s'informa que ?d'acord amb el Pla Integral de Residus, el municipi d'Elda es troba englobat en la zona XIII, on es preveuen: una planta de compostatge, un abocador d'alta densitat, una planta de tractament d'envasos lleugers i un ecoparc; i es té en compte que la tramitació per a l'autorització de l'abocador controlat de las Cañadas del terme municipal d'Elda es va iniciar abans de l'aprovació del Pla Integral de Residus i que posseeix autorització administrativa per a l'activitat d'eliminació de residus tipus D1 emesa per aquesta Conselleria de Medi Ambient, s'ha de considerar com una opció privada que s'haurà d'ajustar al planejament zonal, si és procedent, i al que preveu la normativa de residus?.
  
3. Informe municipal de 25 de setembre de 2000, pel qual es proposa la desestimació de totes les al·legacions.
  
Nové. La Comissió Informativa de la Comissió Territorial d'Urbanisme d'Alacant, en sessió del dia 25 d'abril de 2001, va acordar informar favorablement la present sol·licitud de declaració d'interés comunitari.
  
Deu. El conseller d'Obres Públiques, Urbanisme i Transports, amb data 25 de juny del 2001, va informar favorablement la present sol·licitud de declaració d'interés comunitari.
  
Fonaments de dret
  
Primer. La sol·licitud formulada s'ha de resoldre a l'empara del que disposa la Llei 4/1992, de 5 de juny, de la Generalitat Valenciana, sobre Sòl no Urbanitzable, i s'haurà de substanciar pel procediment de Declaració d'Interés Comunitari que es refereix l'article 8.2 de la llei en relació amb l'article 20 d'esta.
  
En efecte, de conformitat amb l'últim dels preceptes legals, les edificacions i instal·lacions destinades a activitats industrials, terciàries o de serveis que, entre d'altres requisits, necessiten ocupar més de 4 hectàrees, tenen més de 8.000 m² de construcció o requerisquen l'execució d'uns accessos propis de més de mil metres lineals de desenvolupament, només es podran realitzar com a actuacions integrals sempre que complisquen les condicions exigides en els apartats a), b) i c) del paràgraf primer del citat article.
  
A la vista de les característiques concurrents en l'actuació pretesa, no hi ha dubte que la via procedimental adequada per a la resolució de l'expedient resulta ser el procediment extraordinari previst en l'article citat, una vegada constatat que es compleixen les condicions fixades en el número 1 de tal precepte, a la vegada que:
  
- Les característiques de l'actuació necessiten disposar d'una superfície de grans dimensions, i és impossible la seua localització dins dels sòls urbans o urbanitzable existents en el municipi.
  
- L'actuació resol els serveis que demanda el seu establiment sense que es produïsca una sobrecàrrega de demanda de les infraestructures existents, i és de destacar a l'efecte els informes favorables emesos per les diferents administracions sectorials que han intervingut en el procediment.
  
- La mercantil promotora de l'actuació assumeix el compliment de les obligacions, els deures i les cessions pròpies de l'adjudicatari d'un programa d'actuació, no inferiors a les legalment exigibles en sòl urbanitzable, si bé es materialitzaran en els termes que es deriven de la proposta que es troba en l'expedient.
  
Segon. La tramitació de l'expedient ha sigut formalment correcta, i s'han complit les exigències processals establides en l'article 20.2 de la Llei 4/1992, de 5 de juny, de la Generalitat Valenciana, sobre Sòl no Urbanitzable, i la vigent legislació d'impacte ambiental.
  
Tercer. De conformitat de l'informe emés pels Serveis Tècnics del Servei Territorial d'Urbanisme d'Alacant, de la Conselleria d'Obres Públiques, Urbanisme i Transports, l'actuació integral, en els termes que es pretén, revist les característiques següents:
  
És objecte d'aquesta la implantació d'un abocador de residus sòlids urbans, en terrenys de la finca denominada lo Caminante, localitzada en la zona oest del terme municipal d'Elda, en la partida rural de las Cañadas, a 3,50 km del nucli urbà d'Elda, a 2,50 km de Monòver, a 7,00 km de Sax i a 8,00 km de Salinas.
  
La superfície afectada per l'actuació resulta ser de 357.125,00 m² (referència cadastral de la parcel·la: polígon 10, parcel·la 6) dels que 325.000,00 m² seran útils per a l'abocament, i la resta seran destinats a àrea de serveis, vials interiors, àrea de tractament d'efluents líquids i d'altres, segons les especificacions del projecte.
  
Consta en l'expedient compromís de cessió dels terrenys pel propietari en favor de la mercantil promotora, i no serà, per tant, necessari exercir expropiació de cap tipus.
  
L'abocador que es projecta tindrà una capacitat per a emmagatzemar 2.599.500,00 m3de residus i es preveu una vida útil d'aproximadament 30 anys.
  
Amb la solució adoptada la parcel·la queda dividida per les àrees següents:
  
- Àrea de serveis: 5.000,00 m² en la qual s'ubiquen, entre d'altres, les instal·lacions següents: barrera de control d'entrada, bàscula de pesatge, edifici d'oficines i laboratori, nau magatzem de maquinària i taller, aparcament de vehicles, plataforma per a maniobra de camions, depòsit d'aigua, etc.
  
- Àrea d'abocament controlat. Àrea inerta: 135.000,00 m².
  
- Àrea de tractament dels efluents líquids constituïda per la xàrcia de drenatge de lixiviats i la bassa de lixiviats.
  
- Àrea de protecció: es projecta una tanca perimetral de contorn o perímetre del got abocador.
  
- La resta de la finca: queda com a zona de reserva per a futures ampliacions de l'activitat o la instal·lació d'un altre tipus d'activitats relacionades amb el tractament de residus sòlids urbans .
  
Les edificacions previstes són les següents:
  
- Oficina: d'una sola planta que totalitza una superfície de 146,16 m².
  
- Nau de maquinària i taller: nau de planta rectangular de 200,00 m² de superfície en planta.
  
Pel que es refereix a la normativa continguda en el vigent Pla General d'Elda per als terrenys objecte de l'actuació, es disposa el següent:
  
- Classificació del sòl: SNU/valor agrícola d'ús intensiu (NU2).
  
- SNU/protecció interés paisatgístic (UN-1R).
  
- SNU/valor agrícola ús extensiu (NU3).
  
Es declaren com a usos incompatibles en NU2 (article 2, capítol 3) i NU3 (article 2, capítol 4) els incompatibles de caràcter general, entre els quals es troba (article 3, capítol 1) hoteler, comercial, magatzems (excepte agrícoles) oficines i indústries. Per la seua banda, en UN-1R (article 4, capítol2) són incompatibles tots aquells que, pels importants moviments de terres que exigisquen, alteració del paisatge.
  
Quart. Respecte de les al·legacions efectuades durant el tràmit d'audiència, cal referir-se a l'informe municipal de 25 de setembre de 2000, com a expressió de la voluntat democràtica de la col·lectivitat local, ja que es desestimen aquestes en els termes següents:
  
«1. La instal·lació projectada garanteix un tractament ambiental correcte, sense que supose un impacte territorial inconvenient o inoportú, ni tampoc impacte social negatiu, i s'adjunta fotocòpia de la declaració d'impacte ambiental, emesa per la Conselleria de Medi Ambient.
  
2. Respecte a l'afectació per l'ampliació del camí d'accés a la sendera Los Serranos, he de manifestar-li que el camí d'accés a l'abocador no coincideix amb la via pecuària denominada Sendera de los Serranos sinó que només la creua, tal com es pot observar en el pla que s'adjunta, junt amb la classificació que, en el seu dia, va aprovar la Conselleria de Medi Ambient.
  
3. Sobre la possible desafectació de qualsevol tipus de vial o accés, aquest ajuntament, una vegada declarat l'interés comunitari, s'ajustarà a la legislació vigent en la matèria, després dels tràmits previs oportuns, no obstant això, vam adjuntar fotocòpies de l'informe favorable de l'Oficina del Pla de Carreteres, de la Conselleria d'Obres Públiques, Urbanisme i Transports».
  
Cinqué. De conformitat amb l'article 20.1.c) de la Llei 4/1992, de 5 de juny, de la Generalitat Valenciana, sobre Sòl no Urbanitzable, els deures de cessió que es deriven se substitueixen pels seus equivalents econòmics, segons l'Acord del ple de l'Ajuntament d'Elda de 19 de juny de 1998, pel qual es ratifiquen els informes tècnics municipals remesos amb data 4 de maig de 1998 al Servei Territorial d'Urbanisme d'Alacant.
  
D'acord amb l'informe de l'Arquitecte municipal de 22 abril de 1998, es quantifiquen els deures en els termes següents:
  
«- Obligació de cessió i execució de zones verdes en proporció no inferior al 10% de la superfície.
  
- Obligació, també, d'executar la dotació corresponent al servei d'interés públic i social i quin tipus es necessita després de l'acord previ amb l'ajuntament (4%)
  
- La cessió de 10% d'aprofitament tipus.
  
Si es dóna el cas que no existisca aprofitament, la cessió se substitueix per una indemnització de valor mínim al 15% del cost estimat per a les obres d'urbanització referent a infraestructures exteriors de connexió.
  
Quantificació dels deures:
  
1. Cessió del 10% i el 4% descrit.
  
Àmbit d'actuació: 357.124 m²
  
14%= 49.997 m²
  
Amb un valor de mercat de 150 PTA/m² l'avaluació del 14% és de:
  
49.997 X 150 = 7.499.550 PTA.
  
2. Valoració de la cessió del 10% de l'aprofitament amb indemnització del 15% del cost d'infraestructures exteriors.
  
Valor infraestructures: 85.819.327 PTA.
  
Valor del 15% : 10.960.820 PTA.
  
3. Quantificació total dels deures:
  
7.499.550 + 12.101.443 = 74.029.057 PTA».
  
Sisé. Els serveis que demanda l'actuació queden adequadament resolts a càrrec de la mercantil promotora, en els termes que resulten de l'expedient.
  
Seté. Per tot l'anterior, i tenint en consideració que l'actuació sol·licitada és d'implantació adequada, des del punt de vista de l'ordenació territorial, en efectuar-se en sòl no urbanitzable comú.
  
Des del punt de vista econòmic i social, l'actuació aporta solucions, sens dubte, al desenvolupament de la zona.
  
Huité. El Govern Valencià és l'òrgan competent per a la resolució de l'expedient, amb la consegüent aprovació de l'ordenació i definició del corresponent ús i aprofitament, en virtut del que disposa l'article 20 de la Llei 4/1992, de 5 de juny, de la Generalitat Valenciana, sobre Sòl no Urbanitzable, a proposta del conseller d'Obres Públiques, Urbanisme i Transports.
  
Vistos els preceptes citats i la resta de general i pertinent aplicació, a proposta del conseller d'Obres Públiques, Urbanisme i Transports, el Govern Valencià
  
ACORDA
  
I. Aprovar definitivament l'ordenació urbanística relativa a l'atribució d'ús i aprofitament sol·licitat per la mercantil Limpiezas Urbanas del Mediterráneo, SL, d'una actuació integral consistent en la construcció i legalització d'abocador de residus urbans en la partida las Cañadas, en el terme municipal d'Elda, que afecta una superfície de 357.125,00 m², com a declaració d'interés comunitari que s'ha de desenvolupar en els termes de l'article 20 de la Llei 4/1992, de 5 de juny, de la Generalitat Valenciana, sobre Sòl no Urbanitzable.
  
La dita ordenació i la declaració d'interés comunitari, així com l'adjudicació a què es fa referència en el següent apartat II, se subjectaran a les condicions especials establides en el present acord.
  
II. Adjudicar la dita actuació integral en favor de l'entitat Limpiezas Urbanas del Mediterráneo, SL, a qui s'atorga la legitimació necessària, a l'efecte de l'article 20 de la Llei 4/1992, de 5 de juny, de la Generalitat Valenciana, per a promoure la instal·lació de la referida instal·lació.
  
III. Condicionar i vincular la dita adjudicació i legitimació a què el promotor designat complisca i satisfaça, en la seua totalitat, totes les obligacions i les càrregues de naturalesa urbanística, així com els compromisos que ha assumit al llarg de la tramitació d'aquest procediment, que quedaran afectats ?en favor de l'ajuntament- per a sufragar actuacions urbanístiques públiques, havent de satisfer a l'Ajuntament d'Elda les compensacions econòmiques substitutives dels deures de cessió de terrenys, que es fixen en 08.896.909 pessetes (107.350,08 euros), amb anterioritat al començament de l'execució de les obres. L'incompliment o no satisfacció de les dites obligacions determinarà la caducitat d'aquesta adjudicació i, si és procedent, de la mateixa declaració d'interés comunitari que té per objecte.
  
IV. El promotor haurà de garantir, davant de l'Ajuntament d'Elda, la correcta i la puntual execució de la implantació en què consisteix aquesta actuació integral per import del menys un 7% del cost total dels serveis i obres d'urbanització previstos. La dita garantia financera i el personal de promoció s'haurà de prestar mitjançant aval, fiança o depòsit de valors, abans d'inici de les obres.
  
V. Qualsevol canvi que es produïsca en la titularitat de la promoció de l'actuació integral necessitarà de l'autorització prèvia del Govern Valencià.
  
VI) L'acord d'adjudicació expressat en el precedent apartat II, sense perjuí del que disposa l'apartat III, caducarà si en el termini d'un any, comptador des de la seua publicació en el Diari Oficial de la Generalitat Valenciana, la interessada no ha sol·licitat, en condicions d'obtenir, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per Resolució del conseller d'Obres Públiques, Urbanisme i Transports. L'eventual declaració de caducitat de l'adjudicació l'emetrà, arribat el cas, el conseller d'Obres Públiques, Urbanisme i Transports, a qui el present acord confereix les facultats necessàries amb aquest fi, després de l'expedient previ instruït amb l'audiència de l'interessat i de l'Ajuntament d'Elda. La dita declaració, si es produïra, determinaria la suspensió temporal de la declaració d'interés comunitari d'aquesta actuació integral, fins que el Govern Valencià resolga una nova adjudicació d'aquesta o la seua suspensió definitiva.
  
A més de la citada llicència municipal d'obres, l'adjudicatari haurà d'obtenir els permisos, les llicències i les autoritzacions que siguen necessaris per al lícit exercici de l'activitat.
  
VII. El desenvolupament de l'actuació integral s'ajustarà al projecte presentat pel promotor adjudicatari, amb la documentació complementària aportada durant la tramitació de l'expedient, amb respecte de les condicions fixades per les distintes Administracions que han participat en el procediment i, en especial, en la Declaració d'Impacte Ambiental de 29 de juny de 1998, els condicionants de la qual són els següents:
  
1. Aquesta Conselleria es reserva la facultat de variar en qualsevol moment la tipologia, les característiques i la forma de deposició dels residus, en funció de l'aplicació i el seguiment del Programa de Vigilància Ambiental, de l'evolució tecnològica i de les disposicions legals que resulten d'aplicació, amb especial observació de les prescripcions del Pla Integral de Residus de la Comunitat Valenciana i, en particular, aquelles referides a la recuperació de subproductes.
  
2. Es recorda al promotor que la posada en marxa de les instal·lacions requerirà l'autorització prèvia de la Direcció General de Qualitat Ambiental, d'acord amb el que estableix l'article 13 de la Llei 10/1998, de 21 d'abril, de Residus.
  
3. A fi de garantir el compliment del pla de segellat i restauració de l'àrea afectada per l'activitat, el promotor haurà de constituir fiança o aval, per la meitat del valor inicial pressupostat, és a dir, per un import d'onze milions vuit-centes cinquanta-dos mil tres-centes cinquanta-set pessetes (42.154.340 PTA), a favor de la Generalitat Valenciana. Al llarg del desenvolupament de l'activitat i a mesura que s'executen parcialment alguna de les mesures de restauració previstes en el projecte, el promotor podrà sol·licitar l'exoneració de la part corresponent de les garanties econòmiques depositades.
  
4. També es recorda al promotor que, si durant l'execució del projecte es produïra la troballa de restes arqueològiques, etnològiques o paleontològiques, ho haurà de comunicar immediatament a la Conselleria de Cultura i adoptar les mesures necessàries per a la seua preservació.
  
5. El promotor haurà de portar actualitzat al dia i mantenir a disposició de l'administració, en tot moment i a peu d'instal·lació, un llibre-registre en què queden reflectits els controls periòdics efectuats (nivell de lixiviados en depòsit, volums d'extracció d'aquests, destí...), labors de manteniment, volums de residus rebuts i la seua procedència i qualsevol incidència de caràcter mediambiental que es produïra durant el desenvolupament de l'activitat.
  
Respecte a l'afectació de l'actuació sobre la via pecuària denominada Sendera de Los Serranos, s'hauran de complir els condicionants establits en l'informe de la Direcció Terri-torial d'Alacant de la Conselleria de Medi Ambient, consistents en:
  
«Qualsevol afectació que es propose haurà de ser sol·licitada davant d'aquesta Direcció Territorial.
  
Haurà de garantir-se l'ús públic de la via, tant quan servisca per a facilitar el trànsit ramader com quan s'adscriga a d'altres usos compatibles o complementaris.
  
La circulació de vehicles motoritzats que no siguen de caràcter agrícola només podrà ser autoritzada en les condicions que estableix l'article 16 de la Llei 3/95.
  
El traçat que pot resultar afectat s'haurà de senyalitzar convenientment de forma que quede clara la seua condició de via pecuària.
  
Davant qualsevol afectació que es propose, ha de quedar garantit que la via mantinga les seues característiques, la continuïtat del seu traçat i la seua integritat superficial.
  
L'accés a l'abocador s'efectuarà per la variant sud d'Elda des de l'autovia N-330, tant en sentit Alacant com en sentit Madrid.
  
La concessió de la llicència d'activitat i l'inici dels treballs d'abocament quedaran condicionats a la posada en servei de la variant sud i al condicionament a càrrec del promotor del camí d'accés pel cementeri a l'abocador amb un amplària mínima de 7 m, capaç per a l'encreuament de camions, i en condicions adequades de resistència i asfaltat.
  
Aquestes condicions prevaldran i hauran de ser assumides tant en els projectes d'obres que desenvolupen aquesta sol·licitud com en el posterior manteniment i explotació de la dita instal·lació.
  
Contra el present acord, que posa fi a la via administrativa, es podrà interposar recurs potestatiu de reposició davant el Govern Valencià en el termini d'un mes, comptador des de l'endemà de la notificació d'aquest, d'acord amb el que estableixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquest, de conformitat amb el que disposen els articles 10 i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjuí que es puga exercir qualsevol altre recurs que s'estime oportú.
  
València, 7 de maig de 2002
  
El conseller secretari del Govern Valencià,